Bürclər 22.12.2018
Qoç - günün ilk yarısında həddən artıq ehtiyatlı olun. Mühüm anlaşmanı və ya sənədin imzalanmasını ertələyin. Ən sadə işlər, layihələr adi günlərlə müqayisədə daha çox zəhmət və səy tələb edəcək. Enerji potensialınızın səviyyəsi yüksək deyil.
Buğa - əhvalınız sürətlə dəyişəcək. Uzun müddətdən bəri birlikdə çalışdığınız tərəfdaşla münasibətlərdə sərinlik yarana bilər. Səbəb şəxsi maraqlardır. Səhhətinizə fikir verin. Sükan arxasında ehtiyatlı davranın.
Əkizlər - günün ilk yarısında xoşagəlməz hadisələr yaşana bilər. Bu olaylara layiq olduqlarından artıq önəm verməyin. Saatlar keçdikcə olaylar bir-birlərini əvəzləyəcək. Bundan sonrakı yaşamınıza müəyyən təsir edə biləcək insanla qarşılaşacaqsınız.
Xərçəng - günün ilk yarısında yaşanacaq olaylardan biri tərəfdaş və ya yaxın ətrafınızdakı insanlardan biri ilə münasibətlərinizdə son vaxtlar müşahidə edilən problemlərin səbəblərini faş edəcək. Düşünülməmiş sözlər deməyin, tələsik hərəkətlər etməyin. Yeni münaqişənin səbəbkarına çevrilməyin.
Şir - günün ilk yarısında emosiyalarınıza hakim olun. Ən sadə, hətta neytral situasiyalarda aqressiv və ya sərt olmayın. Asılı olduğunuz insanla qaba davranmayın.
Qız - günün ilk yarısında maliyyə əməliyyatları aparmayın. Pulunuzla risk etməyin. Əks təqdirdə ciddi maliyyə itkiləri verə bilərsiniz.
Tərəzi - günün ilk yarısına mühüm işləri planlaşdırıbsınızsa, neqativ emosiyalara qapılmayın. Nikbin olun, fəaliyyət sahənizdə irəliləməyə çalışın. Kommersiya tərəfdaşlarınızdan biri və ya həmkarınızla təmaslarda gərginlik yarana bilər. Texniki avadanlıqla ehtiyatlı davranın.
Əqrəb - günün ilk yarısı məmurlar və ya dövlət orqanlarının mənsubları ilə ünsiyyət üçün əlverişli zaman deyil. Bədbinliyə qapılmayın. Əhvalınız yaxın ətrafınızdakı insanlarla münasibətlərə təsir edəcək. Heç bir əsas olmadan etibarlı tərəfdaşınızdan şübhələnməyin.
Oxatan - maddi rifaha və pula həris olmayın. Sadə, təvazökar davransanız, daha ciddi uğurlar əldə edə bilərsiniz. İnkişafın perspektivlərindən bədgüman olmayın. Bu və digər hadisələrin gerçək mənasını, məğzini və səbəblərini anlamağa çalışın.
Oğlaq - günün ilk yarısında şəxsi mənafeyi absolyuta çevirməyin. Təşəbbüskar olun, rəqiblərin sizi qabaqlamasına imkan verməyin. Mübahisələrlə münaqişələrdən uzaq durun. Qarşıdurma vəziyyətində ortaq məxrəc tapmağa can atın.
Dolça - ən kiçik məsləhət və ya nəzakətli iraddan inciməyin. Hamının sizə qarşı olduğunu düşünməyin. Ətrafınızda baş verənləri ürəyinizə salmayın. Münasibətlərin aydınlaşdırılmasına başlamayın. Münaqişələrə yol verməyin.
Balıqlar - günün ilk yarısında hadisələrin axarını, baş verən olayları obyektiv dəyərləndirin. Hər hadisənin arxasında məkrli rejissorun durduğunu düşünməyin. Bununla belə, sayıqlığı əldən verməyin. Rəqiblərin hazırladığı tora düşməyin.